PRIMĂRIA MUNICIPIULUI SATU MARE

SERVICIUL SCRIERE, IMPLEMENTARE ŞI MONITORIZARE PROIECTE

Nr. 30.769/17.05.2024

 În temeiul prevederilor art. 136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Scriere, Implementare și Monitorizare Proiecte și Directorul executiv al Direcției Economice formulează următorul:

**RAPORT DE SPECIALITATE**

**la proiectul de hotărâre privind aprobarea devizului general actualizat pentru faza PT aferent proiectului „** **Reabilitarea termică a blocului de locuinţe situat pe str. Mircea cel Batrân nr. 23, Bl. C26”**

Reducerea consumului de energie pentru încălzirea blocurilor de locuinţe are ca efecte reducerea costurilor de întreţinere cu încălzirea, diminuarea efectelor schimbărilor climatice, prin reducerea emisiilor de gaze cu efect de seră, creşterea independenţei energetice, prin reducerea consumului de combustibil utilizat la prepararea agentului termic pentru încălzire, precum şi ameliorarea aspectului urbanistic al localităţilor.

În acest sens, Primăria Municipiului Satu Mare a depus spre finanțare din fonduri nerambursabile în cadrul Programului Național de Redresare și Reziliență, Componenta C5 – VALUL RENOVĂRII, AXA 1 - Schema de granturi pentru eficiență energetică și reziliență în clădiri rezidențiale multifamiliale, Operațiunea A.3- RENOVAREA ENERGETICĂ MODERATĂ SAU APROFUNDATĂ A CLĂDIRILOR REZIDENȚIALE MULTIFAMILIALE proiectul „ Reabilitarea termică a blocului de locuinţe situat pe str. Mircea cel Batrân nr. 23, Bl. C26”,acțiune finalizată prin încheierea Contractului de finanțare nr. 141031/13.12.2022**.**

Conform punctului 6.6.3.3. din Ghidul solicitantului Primăria Municipiului Satu Mare trebuie să încarce pe platforma PNRR Proiectul tehnic (PT) împreună cu Hotărârea de aprobare a devizului general actualizat pentru faza PT al proiectului mai sus menționat. Astfel, este necesară actualizarea devizului general pentru faza PT.

În urma realizării proiectului tehnic s-a obținut Deviz General pentru obiectivul de investiție „Reabilitarea termică a blocului de locuinţe situat pe str. Mircea cel Batrân nr. 23, Bl. C26”, în care se poate constata scăderea valorii C+M și adăugarea articolului 7 (conform HG 907 din 2016, cu modificările și completările ulterioare) și 3.8.3 (conform HG 300 din 2006 cu modificările și completările ulterioare).

Astfel, se modifică valorile din devizul general pentru obiectivul de investiție „Reabilitarea termică a blocului de locuinţe situat pe str. Mircea cel Batrân nr. 23, Bl. C26” în felul următor:

PROIECT nr. 1343/2023 Faza P.T.+D.E.

PROIECTANT: SC KES BUSINESS SRL

Indicatori tehnico-economici aprobați inițial au fost:

Valoarea totală a investiției: 3.439.667,71 lei (fără TVA) ....... 4.093.204,57 lei cu TVA

din care

construcții-montaj: 3.156.088,00 lei (fără TVA) ........ 3.755.744,72 lei cu TVA

Indicatori tehnico-economici conform noului Deviz General (faza PT):

Valoarea totală a investiției: 4.364.711,35 lei (fără TVA) ......... 5.194.006,51 lei cu TVA

din care

construcții-montaj: 3.052.622,29 lei (fără TVA) ........ 3.632.620,53 lei cu TVA

Datorită Devizului general din faza PT s-a modificat bugetul proiectului după cum urmează:

|  |  |  |  |
| --- | --- | --- | --- |
|  |  |  |  |
| **Bugetul proiectului** | **Cheltuieli eligibile PNRR ( lei cu TVA)** | **Cheltuieli neeligibile Buget propriu (lei cu TVA)** | **Total(lei cu TVA)** |
| Conform Contractului de finanțare la faza DALI | 4.093.204,57 | 0,00 | 4.093.204,57 |
| la faza PT | 4.364.711,35 | 1.100.801,94 | 5.194.006,51 |

Ținând cont de cele prezentate mai sus, proiectul de hotărâre privind aprobarea devizului general actualizat pentru faza PT aferent proiectului  „Reabilitarea termică a blocului de locuinţe situat pe str. Mircea cel Batrân nr. 23, Bl. C26” se înaintează Consiliului Local al Municipiului Satu Mare cu propunere de aprobare.

 Director executiv Șef serviciu

 Ec. Ursu Lucia Dr. Sveda Andrea